laion/Wikipedia-Exotic huggingface dataset:
פרסט פאסט

פרסט פאסט (באנגלית: First Facet; מילולית: הדופן הראשונה או הפן הראשון) הוא מצוק תלול שאינו מכוסה קרח, בחוף סקוט, בארץ ויקטוריה שבאנטארקטיקה. המצוק נמצא ממזרח למצוק סקנד פאסט (מילולית: הדופן השנייה). המצוק מהווה את הגדה הצפונית של קרחון דבנהאם יחד עם מצוק סקנד פאסט. המצוק התגלה ומופה על ידי המשלחת הבריטית לחקר אנטארקטיקה (משלחת טרה נובה), אשר חקרה את אנטארקטיקה בין השנים 1910–1913, בפיקודו של רוברט פלקון סקוט. שמו של המצוק ניתן לו על ידי סקוט. השם הוא תיאורי - על־שם היותו אחד משני המצוקים המהווים את הגדה הצפונית של הקרחון. פרסט פאסט באתר הסקר הגאולוגי של ארצות הברית פרסט פאסט באתר הגאזט האנטארקטי המשווה SCAR של ממשלת אוסטרליה תצלום לוויין של אזור פרסט פאסט מזג אוויר נוכחי עדכני בפרסט פאסט תחזית מזג אוויר עדכנית ארוכת טווח עבור פרסט פאסט נתוני מזג אוויר סטטיסטיים והיסטוריית מזג אוויר עבור פרס פאסט גאזט השמות האנטארקטיים הרשמי של ארצות הברית מידע גאוגרפי והיסטורי
סקנד פאסט

סקנד פאסט (באנגלית: Second Facet; מילולית: הדופן השנייה או הפן השני) הוא מצוק תלול שאינו מכוסה קרח, בחוף סקוט, בארץ ויקטוריה שבאנטארקטיקה. המצוק נמצא ממערב למצוק פרסט פאסט (מילולית: הדופן הראשונה). המצוק מהווה את הגדה הצפונית של קרחון דבנהאם (יחד עם מצוק פרסט פאסט). המצוק התגלה ומופה על ידי המשלחת הבריטית לחקר אנטארקטיקה (משלחת טרה נובה), אשר חקרה את אנטארקטיקה בין השנים 1910–1913 בפיקודו של רוברט פלקון סקוט. השם הוא תיאורי - ומתאר את היותו אחד משני המצוקים המהווים את הגדה הצפונית של הקרחון. סקנד פאסט באתר הסקר הגאולוגי של ארצות הברית סקנד פאסט באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בסקנד פאסט תחזית מזג אוויר עדכנית ארוכת טווח עבור סקנד פאסט סטטיסטיקות מזג אוויר עבור סקנד פאסט גאזט השמות האנטארקטיים הרשמי של ארצות הברית מידע גאוגרפי והיסטורי
יחסי גאורגיה–גבון

יחסי גאורגיה–גבון הם היחסים הדיפלומטיים הרשמיים שבין גאורגיה לבין הרפובליקה הגבונית. היחסים הדיפלומטיים הרשמיים שבין גאורגיה לבין הרפובליקה הגבונית כוננו ב-19 בספטמבר 2011 כאשר נפגש שר החוץ הגאורגי גרגול ושדזה עם עמיתו הגבוני פול טונגוי בשולי העצרת הכללית של האו"ם בניו יורק. שתי המדינות חתמו באותה הפגישה על הסכם דו-צדדי ראשון ביניהן. ב-2015 נפגש שר החוץ גיורגי קבירקשווילי עם עמיתו הגבוני עמנואל איסוזה-נגונדה שהפך לימים לראש ממשלת גבון ואלו שוחחו בנוגע לאפשרויות להרחבת היחסים הדיפלומטיים בין שתי המדינות. בסוף אוגוסט 2018 ספינת משא עם 17 מלחים גאורגים עליה נעלמה באזור חופה של מערב אפריקה. הספינה נמצאה שבוע לאחר מכן בנסיבות מסתוריות בגבון ועוגנה בנמל בדרום העיר ליברוויל בעזרת חברת הנפט הבינלאומית של גבון. בין שתי המדינות לא מתקיימים הסכמי אשרה מטעמים של חוסר עניין הדדי מצד האזרחים. גאורגיה אינה מיוצגת בגבון, הן בדרג השגרירות והן בדרג הקונסולרי. גבון אינה מיוצגת בגאורגיה, הן בדרג השגרירות והן בדרג הקונסולרי. Georgian FM’s Bilateral Meetings at UN, סיוויל ג'ורג'יאן, 20 בספטמבר 2011 PDATED: Missing oil tanker with 17 Georgians on board found off coast of Gabon, אג'נדה, 24 באוגוסט 2018
הדיוויזיה ה-103 (האימפריה הגרמנית)

הדיוויזיה ה-103 (בגרמנית: 103. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-11 במאי 1915, ולמפקדה מונה לודוויג פון אסטורף. הדיוויזיה לחמה בחזית המזרחית, ולאחר מכן לחמה במהלך המערכה על סרביה. באפריל 1916 הועברה הדיוויזיה לחזית המערבית, שם לחמה בקרב ורדן ובקרב על הסום. בשנת 1917 היא לחמה בקרב השני על האן, ובשנת 1918 היא השתתפה במתקפת האביב, ובכלל זה בקרב השלישי על האן ובקרב השני על המארן, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-27 בנובמבר 1918 פורקה הדיוויזיה. לודוויג פון אסטורף (11 במאי 1915 - 28 באוגוסט 1916) פריץ פון אונגר (29 באוגוסט 1916 - 18 בספטמבר 1916) ארתור פון גאביין (18 בספטמבר 1916 - 1 בינואר 1917) פרידריך וילהלם פון אויר (2 בינואר 1917 - 3 בינואר 1918) הנס פאודור לפר (5 בינואר 1918 - 27 בנובמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
עונג אפרון

עונג אפרון (נולד ב-7 בדצמבר 1992) הוא שחקן ישראלי. אפרון נולד וגדל בזכרון יעקב בבית דתי, ובהתבגרותו יצא בשאלה. בנה של המשוררת חמוטל בן זאב, נכדו של השחקן מרדכי בן זאב, אחיינם של שדרן הרדיו דורי בן זאב והשחקן ערן בן זאב. בנוסף לעבודות המשחק, הפיק עפרון גם את הווידאו קליפים הבין לאומיים של הזמר דניס לויד Never Go Back ו-GFY. מדיה וקבצים בנושא עונג אפרון בוויקישיתוף עונג אפרון, ברשת החברתית אינסטגרם עונג אפרון, במסד הנתונים הקולנועיים IMDb (באנגלית) משחק החיים | גפן מגזין המושבות, באתר gfn.co.il עונג אפרון, במיזם "אישים" לתיעוד היצירה הישראלית
בוקרמנגה

בּוּקָרָמַנְגָּה (בספרדית: Bucaramanga) היא עיר קולומביאנית, בירת מחוז סנטנדר. בבוקרמנגה מתגוררים 528,575 תושבים, ויחד עם פלורידבלנקה, חירון ופיידקסטה, היא יוצרת את מטרופולין בוקרמנגה הכולל 1,141,694 תושבים, המטרופולין החמישי בגודלו במדינה. הוא ממוקם 384 ק"מ מבוגוטה, בירת המדינה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. התושבים הילידים שהתיישבו באזור לפני כיבוש אמריקה בידי הספרדים היו הגואנים. תחומיה הנתמכים על ידי מסמכי אומת צ'יבצ'ה הגובלת במערב לזו של היריג'יאס, בצפון עם זה של הצ'יטרוס, במזרח עם זה של הלאכים, ובדרום ודרום-מזרח עם זה של הכוכבים muiscas. גבולות אלה הוגדרו, על ידי המערב, על ידי התוואי שנלקח על ידי רכס ההר Yariguíes, על ידי גבעת זאפטוקה וחלק מהריו דה אורו עד לנקודה בה מתרוקן נהר סוראטה. כלכלת העיר מבוססת על מסחר, תעשיות הטקסטיל והנעלה גם אספקת סחורות ושירותים ומגזר הבנייה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא בוקרמנגה בוויקישיתוף אתר האינטרנט הרשמי של בוקרמנגה (בספרדית) בוקרמנגה, באתר אנציקלופדיה בריטניקה (באנגלית) ערך זה הוא קצרמר בנושא יישובים בקולומביה. אתם מוזמנים לתרום לוויקיפדיה ולהרחיב אותו.
יחסי אנדורה – מזרח טימור

יחסי אנדורה–מזרח טימור הם היחסים הדיפלומטיים הרשמיים שבין נסיכות אנדורה לבין הרפובליקה הדמוקרטית של מזרח טימור. היחסים שבין נסיכות אנדורה לבין הרפובליקה הדמוקרטית של מזרח טימור כוננו ב-20 בספטמבר 2011. מזרח טימור אינה מיוצגת באנדורה, הן בדרג השגרירות והן בדרג הקונסולרי. נציגותה של מזרח טימור בבריסל, בירת בלגיה, אמונה על היחסים עם אנדורה. אנדורה אינה מיוצגת במזרח טימור, הן בדרג השגרירות והן בדרג הקונסולרי. אזרחי מזרח טימור פטורים מאשרה למדינות אמנת שנגן ובהן בפועל אנדורה אשר לה גבולות פתוחים עם ספרד וצרפת. מדיה וקבצים בנושא יחסי אנדורה – מזרח טימור בוויקישיתוף Bilateral Affairs, אתר משרד החוץ של אנדורה
אליהו ישראל (שיריזלי)

הרב אליהו ישראל (שיריזלי) (? – י' באב תרכ"ו, 1866) היה רב ומנהיג הקהילה היהודית בקהיר שבמצרים. נולד ליצחק ישראל שיריזלי, שעלה מהעיר שיריז שביוון לארץ ישראל בשנת תקס"ז (1807) והתיישב בירושלים. יחד עמו עלו בניו חיים משה ורבי אליהו. בירושלים היה מעורה בחיי הקהילה הספרדית, וכאשר נקלעה הקהילה לחובות נשלח על ידה למרוקו ופעל בעיר מקנס אצל ראשי הקהילה שיקציבו לירושלים חלק מהכנסות הקופות של רבי מאיר בעל הנס ורבי שמעון בר יוחאי שנועדו מתחילה לערים צפת וטבריה בלבד. בשנת תר"ז (1847), לאחר פטירתו של רבה של קהיר הרב יוסף משה אלגאזי הוזמן לשמש תחתיו, תפקיד בו החזיק 19 שנה, עד למותו. השד"ר ר' יעקב ספיר, שביקר בקהיר בשנת תר"י (1850) הזכירו ותיאר את פעילותו: "אלוף וראש לכל קהילות מצרים ולערים סביבותיה... מחשובי רבני ירושלים וכתר הרבנות הולמו כי ידיו רב לו בתורה ובחכמה ובדרך ארץ והנהגת הבריות ולו אות כבוד גם מהשולטן הגדול שבקושטנדינא ונכבד אצל נסיך הארץ והפחות והשרים, ובידו גם מקל חובלים ושבט מושלים להעמיד הדת על תילה" היה נשוי לאסתר הלוי ולרוביסה סולטנה ונולדו לו ארבעה בנים ובת. אחיו חיים משה היה פקיד בוועד העדה הספרדית בירושלים. נפטר בי' אב תרכ"ו. בנו רבי יום טוב ישראל שימש אחריו כרב הקהילה בקהיר ונודע בחיבורו "מנהגי מצרים". גיורא פוזיילוב, חכמי יהודי מצרים, ספריית המורה הדתי (ירושלים תשנ"ח) עמ' 172–173. סיפורה של משפחת ישראל-שריזלי, באתר משפחת ישראל-שיריזלי השם שיריזלי נוסף למשפחה על מנת להבדילם ממשפחות "ישראל" אחרות. אברהם יערי, שלוחי ארץ ישראל, עמוד 722 יעקב הלוי ספיר, אבן ספיר, חלק א, דף יא ע"א.
ארקטופס

ארקטופס (שם מדעי: Arctops; מילולית: "פני דוב") הוא סוג של זוחל מקבוצת התראפסידה, שחי בסוף תקופת הפרם בדרום אפריקה. לתראפסיד זה הייתה גולגולת מוארכת באורך 30 סנטימטרים שהזכירה גולגולת יונק, והייתה בעלת ניבים ארוכים בקדמתם, דומות לניבי סמילודון. אורך הגוף הגיע ל-2 מטרים בממוצע. הסוג התגלה לראשונה בדרום אפריקה, תואר ב-1914 בידי החוקר דייוויד מרדית' סירס ווטסון (אנ') והוא כלל בתוכו 3 מינים: A. willistoni‏, A. watsoni ו-A. kitchingi. בסוג זה קיים רק המין A. willistoni נחשב לתקף בעוד השאר בטלים ונחשבים לנרדפים למין הראשון או משויכים לסוג Smilesaurus. התראפסיד ידוע רק ממספר גולגולות, והוא נקרא בשמו עקב המבנה החזק שלהם שהזכיר גולגולת דוב. הוא היה טורף מטיל אימה דומה לגורגונופס שארב כנראה לטרף איטי כמו תראפסידים אחרים, זוחלים שונים ואולי גם דו-חיים. לצידו חיו מינים דומים ממשפחת הגורגונופסיים. מדיה וקבצים בנושא ארקטופס בוויקישיתוף ארקטופס, באתר GBIF (באנגלית)
אמורוזאורוס

אמורוזאורוס (שם מדעי: Amurosaurus; משמעות שמו: "לטאת נהר אמור") הוא סוג של דינוזאור ממשפחת ההדרוזאוריים אשר חי ברוסיה של הקרטיקון העליון לפני 70 עד 66 מיליון שנה מזמננו, במשך המאסטריכט - הגיל האחרון של הקרטיקון. הדינוזאור קרוי על שם נהר אמור שבסביבתו התגלה ב-1990 ותואר בידי החוקרים יורי בולוטסקי וסרגיי קורזנוב. הסוג כלל מין אחד - Amurosaurus riabinini. דינוזאור זה היה קרובו של הלאמבאוזאורוס, והיה בעל ציצה גבוהה בחלקו העליון של הגולגולת ששימשה להפקת צלילים רמים. הממצאים שהתגלו הגיעו לאורך 6 מטרים אך כנראה השתייכו לפרטים צעירים, בעוד פרט בוגר יכול היה, על פי החוקר גרגורי ס. פאול להגיע לאורך 8 מטרים ומשקל של 3,000 ק"ג בקירוב. הממצאים שלו היו בודדים, וחלקם הכילו שרידי נשיכות של טורפים תרופודים שהתגלו באזור. מדינוזאור זה נמצאו שרידים רבים מאוד, מכאן הסיקו החוקרים שהדרוזאור היה הנפוץ ביותר באזור רוסיה. הוא שגשג לאורך הקרטיקון, אך כמו קרוביו נכחד לפני 66 מיליון שנה, עם הכחדת הקרטיקון הגדולה. מדיה וקבצים בנושא אמורוזאורוס בוויקישיתוף אמורוזאורוס, באתר האנציקלופדיה של החיים (באנגלית) אמורוזאורוס, באתר GBIF (באנגלית)
Animals (פירושונים)

Animals (באנגלית: חיות). האם התכוונתם ל... Animals – אלבום של להקת פינק פלויד Animals (שיר של מארון 5) Animals (שיר של מרטין גריקס) The Animals – להקת רוק בריטית אנימלס (לשעבר: אנונימוס) – עמותה ישראלית לזכויות בעלי חיים
התמחות (רפואת שיניים)

התמחות היא שלב מתקדם בהכשרתו של רופא שיניים, הנערך לאחר שרופא השיניים קיבל רישיון לעסוק ברפואת שיניים, ובו רוכש רופא השיניים ידע וניסיון מורחבים באחד מתחומי רפואת השיניים, מעבר לידע של רופא שיניים שאינו מומחה. בישראל, תחום ההתמחויות ברפואת שיניים נמצא בסמכותה של המועצה המדעית של ההסתדרות לרפואת שיניים. משך ההתמחות הוא 3–5 שנים בהתאם לתחום. רופא השיניים המתמחה מועסק על ידי מוסד רפואי שהוכר על ידי המועצה המדעית ומשרד הבריאות להכשרת מתמחים. רופא השיניים המתמחה עובד במוסד הרפואי תחת הדרכה ופיקוח של רופאים שיניים מומחים בתחום התמחותו. עם זאת, רופא שיניים מתמחה הוא רופא שיניים בעל רישיון, והוא נושא באחריות ובסמכות המוגדרות בפקודת רופאי השיניים כמו כל רופא שיניים. בניגוד להתמחות ברפואה כללית, ברפואת שיניים המתמחים בדרך כלל אינם משתכרים מהמוסד בו הם מתמחים, אך דבר זה תלוי במתי ואיפה למדו ועד כמה הם טובים בתחום. ואף נדרשים לשלם שכר לימוד שנתי הנע כיום בין 30,000 ל-120,000 ש"ח לשנת לימודים. יוצאים מן הכלל הם המתמחים בכירורגיית פה ולסתות והמתמחים ברפואת שיניים ציבורית במשרד הבריאות שנחשבים עובדים של המוסד ומשתכרים. בסוף ההתמחות, או לקראת סיום ההתמחות בתחומים מסוימים, נדרש המתמחה לעמוד בבחינות שלב א' (עיוני בכתב) ושלב ב' (מעשי בעל פה מול ועדת בוחנים) של המועצה המדעית. מתמחה שסיים את משך ההכשרה באופן הנדרש ועבר את בחינות ההסמכה, יכול לפנות למועצה המדעית בבקשה להכרה כמומחה. המועצה דנה בבקשתו המלווה באסמכתאות ובהמלצות הנדרשות. אם הוחלט כי המתמחה עמד בכל הדרישות, ממליצה המועצה המדעית למשרד הבריאות להכיר ברופא כמומחה. משרד הבריאות מנפיק לרופא השיניים רישיון מומחה בתחום בו התמחה. בישראל מוכרים 10 מסלולי ההתמחות הבאים: רפואת הפה שיקום הפה טיפולי שורש כירורגיית פה ולסתות חניכיים אורתודונטיה רפואת שיניים ציבורית רפואת שיניים לילדים פתולוגיה אוראלית שיקום פנים ולסתות, התמחות על של המומחיות בשיקום הפה בעבר היו מספר ניסיונות לייסד התמחות על ברדיולוגיה אוראלית, אך ניסיונות אלו לא צלחו ונושא זה נשאר בתחום המומחיות ברפואת הפה. ההתמחות בכירורגיית פה ולסת במרכז הרפואי רמב"ם אינה נחשבת כחלק מבית הספר להתמחויות, אף על פי שמתקיימת באותו המבנה. לכל תחום מומחיות ישנו איגוד מקצועי המסונף להסתדרות לרפואת שיניים. יוצאים מן כלל המומחיות ברפואת שיניים ציבורית שאין לה איגוד, והמומחיות בפתולוגיה אוראלית שהמומחים בה חברים באיגוד הישראלי לרפואת הפה. המרכז לרפואת שיניים האיגוד הישראלי לרפואת הפה האיגוד הישראלי לשיקום הפה תקנות רופאי שיניים (אישור תואר מומחה ובחינות), תשל"ז-1977 פקודת רופאי השיניים, באתר משרד הבריאות
מר וגברת סמית' (סרט, 1941)

מר וגברת סמית' (באנגלית: Mr. and Mrs. Smith) הוא סרט קומדיה רומנטית אמריקאי משנת 1941' בבימויו של אלפרד היצ'קוק עם קרול לומברד וג'ורג' מונטגומרי בתפקידים הראשיים. זאת הקומדיה הרומנטית היחידה אותה ביים היצ'קוק בארצות הברית, והיא עוקבת אחר זוג צעיר שמגלה לאחר שלוש שנים כי מבחינה חוקית הם אינם נשואים. זהו הסרט האחרון של קרול לומברד שיצא לאקרנים עוד בחייה. הסרט הבא, "להיות או לא להיות", יצא לאקרנים חודשיים לאחר מותה בתאונת מטוס. אן (קרול לומברד) ודייוויד (ג'ורג' מונטגומרי) סמית', גרים בניו יורק. הם נשואים שלוש שנים ודייוויד הוא עורך דין מצליח ביחד עם שותפו ג'ף (ג'ין ריימונד). הם מקניטים אחד את השנייה מדי פעם. יום אחד שואלת אן את דייוויד אם היה יכול לחזור שלוש שנים האם היה מתחתן איתה הוא עונה לה בכנות שלא, כי זה יפגע בחופש שלו, תשובה שמכעיסה אותה. יום אחד מגיע אליו למשרד פקיד רשמי ומודיע לו כי הייתה טעות ברישיון הנישואים שלהם וכי מבחינת החוק הם אינם נשואים וצריכים להינשא מחדש. דייוויד מקבל זאת בצחוק אך אינו יודע שהפקיד הזה מכיר את אן ולאחר שהיה אצלו הוא הגיע לדירת אן והודיע זאת לאן ואימה. דייוויד לוקח את אן בערב למסעדה בה סעדו לפני נישואיהם והיא בטוחה שיגיד לה שעליהם להינשא אך דייוויד לא מזכיר לה את זה. בחזרה לדירתם היא מתפרצת עליו וזורקת אותו מהדירה. לאחר מכן היא משנה את שמה לשם נעוריה - קראוסהיימר. ג'ף רוצה לפייס ביניהם אך מתאהב באן. לוקח אותה לפארק שעשועים שם הם נתקעים על גלגל ענק בגשם. הם חוזרים רטובים לדירתו של ג'ף הרוצה לממש את אהבתם אבל אן משקה אותו בכמה כוסות אלכוהול ומצליחה להשתחרר משם. דייוויד עוקב אחרי אן כמו בלש. הוא רואה שהיא נכנסת לחנות גדולה לבגדי נשים, נכנס לשם ומתחיל להתווכח אתה. למנהל שמוזעק למקום הוא אומר שזו אשתו והמנהל מפטר אותה כי הצהירה בקבוצה לעבודה שאינה נשואה למרות שהיא אומרת לו כעת שבאמת אינה נשואה... ג'ף נוסע עם אן והוריו ללייק פלאסיד. הם מקבלים בקתה מרוחקת שמגיעים לשם במזחלת. להפתעתם הם מוצאים את דייוויד ליד הביתן "מתעלף" בשלג. אן מטפלת בו במסירות וג'ף מתרשם שהיא עדיין קשורה אליו. כשהיא מגלה שהוא מתחלה מתחיל ריב גדול. הוריו של ג'ף מבקשים לבטל את הקשר ביניהם. הם עוזבים את הבקתה ביחד עם ג'ף ובמקום נשארים אן ודייוויד. דייוויד מרכיב לאן מחלקיים וכאשר היא מנסה לעמוד הוא תומך בה וזה מסתיים בנשיקה. הפילוסוף סטנלי קאבל משייך את הסרט לתת הז'אנר הקולנועי שהוא מכנה "קומדיית הנישואים מחדש" בספרו Pursuits of Happiness: The Hollywood Comedy of Remarriage משנת 1981. מדיה וקבצים בנושא מר וגברת סמית' בוויקישיתוף "מר וגברת סמית'", במסד הנתונים הקולנועיים IMDb (באנגלית) "מר וגברת סמית'", באתר נטפליקס "מר וגברת סמית'", באתר AllMovie (באנגלית) "מר וגברת סמית'", באתר Rotten Tomatoes (באנגלית) "מר וגברת סמית'", באתר Box Office Mojo (באנגלית) "מר וגברת סמית'", באתר אידיבי "מר וגברת סמית'", תסריט הסרט באתר Scripts.com (באנגלית) "מר וגברת סמית'", במסד הנתונים הקולנועיים KinoPoisk (ברוסית) קדימון למר וגברת סמית', באתר יוטיוב מר וגברת סמית', באתר TCM
שיווה איאדוראי

שיווה איאדוראי (באנגלית: Ayyadurai Shiva; נולד בשם וואליאפה איאדוראי שיווה, באנגלית: Vellayappa Ayyadurai Shiva‏, נולד ב-2 בדצמבר 1963) הוא מדען, מהנדס, פוליטיקאי, ויזם, הודי-אמריקאי, שנודע כתומך של מספר תאוריות קונספירציה. שני דו"חות של איאדוראי משכו תשומת לב ציבורית: הראשון הטיל דופי בתנאי העבודה בסוכנות המדעית הגדולה בהודו; השני הטיל ספק בבטיחות לציבור, בצריכה של פולי סויה שעברו הנדסה גנטית. במהלך מגפת הקורונה, התפרסם בתור מי שהעז להטיל ספק בנרטיב המרכזי שבו תמכה התקשורת ותאגידים רפואיים, הוא קרא לפטר את ראש ה-NIAID, אנתוני פאוצ'י, וטען שהוא שותף למה שנקרא "המדינה העמוקה". איאדוראי בעל ארבעה תארים מ MIT (המכון הטכנולוגי של מסצ'וסטס), כולל דוקטורט בהנדסת ביוטכנולוגיה, וקיבל מענקים של תוכנית פולברייט היוקרתית. הוא זכה ב 3.4% מהקולות בתור מועמד עצמאי בשנת 2018 בבחירות לסנאט במסצ'וסטס, ובבחירות לסנאט של 2020 רץ כמועמד של המפלגה הרפובליקנית במסצ'וסטס. V. A. Shiva (1997). The Internet Publicity Guide: How To Maximize Your Marketing And Promotion In Cyberspace. New York: Allworth Press. ISBN 978-1880559604. V. A. Shiva Ayyadurai (2017). All-American Indian: This Fight Is Your Fight - The Battle to Save America from the Elites Who Think They Know Better. General Interactive, LLC. ISBN 978-0998504926. מדיה וקבצים בנושא שיווה איאדוראי בוויקישיתוף אתר האינטרנט הרשמי של שיווה איאדוראי שיווה איאדוראי, ברשת החברתית פייסבוק שיווה איאדוראי, ברשת החברתית אקס (טוויטר) שיווה איאדוראי, ברשת החברתית אינסטגרם שיווה איאדוראי, סרטונים בערוץ היוטיוב Ayyadurai תגובת Techdirt Techdirt 's תגובה Ayyadurai "Massachusetts 2020 General Election". The Green Papers (באנגלית). נבדק ב-24 באוגוסט 2019. {{cite web}}: (עזרה) Shapley, Deborah (1 בינואר 2000). "Dr. Email Will See You Now". MIT Technology Review (באנגלית). אורכב מ-המקור ב-11 במאי 2000. נבדק ב-2016-08-11. {{cite news}}: (עזרה) Trafton, Anne (17 בספטמבר 2007). "East Meets West: Armed with 4 MIT Degrees, Shiva Ayyadurai Embarks on New Adventure". MIT Tech Talk (באנגלית). MIT. נבדק ב-10 בנובמבר 2016. In the 26 years since he first arrived at MIT as a freshman, V.A. Shiva Ayyadurai has earned four MIT degrees and started two multimillion dollar companies. This fall, he will use his most recent degree, a Ph.D. in computational systems biology, and a Fulbright Scholarship to explore one of his lifelong interests: the intersection of Eastern and Western medicine. {{cite news}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הנני קילוואט

הנני קילוואט (באנגלית : Henney Kilowatt (אנ')) היא מכונית משפחתית קטנה, חשמלית, אשר הורכבה על ידי יצרנית מארזי הרכב Henney Motor Company (אנ') בשיתוף פעולה של National Union Electric Corp קונגלומרט הכולל את "רדיו אמרסון" ("Emerson Radio" (אנ')) ברישיון יצרנית הרכב הצרפתית רנו, אשר הורכבה בין השנים 1960–1959 ב-ארצות הברית. "הנני קילוואט" התבסס על השלדה וגוף ה"דופין" שיוצרו בצרפת על ידי רנו. חיצונית, דגם ה-"הנני קילוואט" היה זהה לדגם ה-דופין הצרפתי. לוח מחוונים, מערכת ההיגוי וכל עיצוב הפנים נלקחו מה"דופין" . את הסוללות לדגם ייצרה חברת "National Union Electric Corp" עבור חברת Exide Battery Corp. מנכ"ל "Exide Battery Corp", מוריסון מק'מולן ג'וניור, השתתף גם בפיתוח דגם ה-"הנני קילוואט". "הנני קילוואט" הוא דגם המכונית החשמלית הראשונה לייצור המוני בעולם. בראש פרויקט "הנני קילוואט" עמד "C. Russell Feldmann" (אנ') הורכבו ב-ארצות הברית 100 יחידות מתוכם נמכרו 47 יחידות. לקהל הרחב נמכרו 15 יחידות. 4 דלתות 5 נוסעים מנוע חשמלי סוג הנעה : הנעה אחורית מנוע אחורי טווח טעינה : 40 מייל (64.37 ק"מ), לדגם שכלל 2 סוללות חשמליות במתח 18 וולט כל סוללה, 60-65 מייל (96.5-104.6 ק"מ), לדגם שכלל 6 סוללות חשמליות במתח 12 וולט כל סוללה מחיר היחידה עמד על 3,600 דולר (שנת 1959, ארצות הברית). דגם "הנני קילוואט" שכלל 2 סוללות חשמליות במתח 18 וולט כל סוללה, סך הכל 36 וולט דגם "הנני קילוואט" שכלל 6 סוללות חשמליות במתח 12 וולט כל סוללה, סך הכל 72 וולט "הנני קילוואט", שנת 1959 "הנני קילוואט", שנת 1959 "הנני קילוואט" - מבט לתא הנהג ו-לוח מחוונים דופין אלפא רומיאו דופין מדיה וקבצים בנושא הנני קילוואט בוויקישיתוף הנני קילוואט, סרטון באתר יוטיוב הנני קילוואט, סרטון באתר יוטיוב הנני קילוואט, סרטון באתר יוטיוב היצרנית Henney Motor Company coachbuilt.com/bui/h/henney/henney Westbrook, M: "The Electric Car: Development and Future of Battery, Hybrid and Fuel-Cell Cars", Institution of Electrical Engineers (UK) & Society of Automotive Engineers (USA), 2001 הנני קילוואט dauphinomaniac.org/Speciales/HENNEY/Henney_Kilowatt "הנני קילוואט" blog.consumerguide.com/what-was-the-henney-kilowatt המנכ"ל C. Russell Feldmann מנכ"ל national-union-electric nytimes.com/1973/12/14/archives/c-russell-feldmann-75-dies-national-union-electric-head "הנני קילוואט" thehenryford.org/collections-and-research/digital-collections
השר המקשר בין הממשלה לכנסת

השר המקשר בין הממשלה לכנסת הוא תפקיד שר בממשלת ישראל. התפקיד ניתן לעיתים לשר העומד בראש משרד ממשלתי או לסגן שר, ופעמים אחרות ניתן לשר בלי תיק. במסגרת תפקידו, השר המקשר עונה בכנסת לשאילתות שהופנו לשרים, כאשר אלה אינם עונים לשאילתות אלה בעצמם, כמו בעת שהייה שלהם מחוץ לישראל, עקב מחלה או התפטרות. בנוסף, משיב השר המקשר על הצעות אי-אמון והצעות לסדר היום ומציג הצעות חוק מטעם הממשלה. איתמר אייכנר, המשיב הלאומי, באתר "ידיעות אחרונות", 24 בדצמבר 2015 תקנון הכנסת, החלטות בענייני נוהל כללי האתיקה והחלטות ועדת האתיקה, באתר הכנסת, 30 באפריל 2019
סמטת אליסקאמפס

סמטת אליסקאמפס (בצרפתית: L'Allée des Alyscamps או Les Alyscamps) הם צמד ציורים של הצייר ההולנדי וינסנט ואן גוך משנת 1888. ואן גוך צייר את היצירה בארל שבצרפת. ביצירה מתואר נקרופוליס מרומא העתיקה באליסקאמפס בעת עונת השלכת. ואן גוך יצר צמד נוסף של ציורים דומים הקרויים "נשירת עלי סתיו". בנוסף, חברו של ואן גוך, פול גוגן, יצר גרסה דומה לסמטת אליסקאמפס. לאחר חודשים רבים של התכתבות בין ואן גוך לגוגן, האחרון הגיע לארל באוקטובר 1888. השניים החליטו ליצור תמונות נוף לא טבעיות. סמטת אליסקאמפס הפכה להיות העבודה הראשונה של ואן גוך בשיתוף הפעולה עם גוגן. ואן גוך וגוגן ביקרו בנקרופוליס הרומי "Les Alyscamps" שנבנה על ידי הרומאים מחוץ לחומות העיר. במרוצת הזמן, נבנו מפעלים ובניינים באזור, כך שרק השביל המוביל לקפלה נותר. השביל נודע בכינויו "שביל האוהבים". באחד מהציורים (F568) ואן גוך צייר זוג אוהבים כדי להמחיש את מהות המקום. שני הציירים יצרו מספר יצירות והשוו אותן ביניהם. בנובמבר 2003 אחד מהציורים נמכר תמורת 11.67 מיליון דולר במכירה פומבית בניו יורק חרף הערכות שווי של בין 12 ל-18 מיליון דולר. הציור השני נמכר במאי 2015 תמורת 66.3 מיליון דולר, מה שהפך אותו לאחד מהציורים הכי היקרים שנמכרו אי פעם. ציוריו של גוגן נעשו באותו יום של יצירותיו של ואן גוך. גוגן בחר לצייר את האזור מזווית אחרת. האליסקאמפס, 1888, מוזיאון ד'אורסה, פריז סמטת האליסקאמפס, 1888, מוזיאון האמנות, טוקיו, יפן מדיה וקבצים בנושא סמטת אליסקאמפס בוויקישיתוף
יחסי פרגוואי–פרו

יחסי פרגוואי–פרו הם היחסים הדיפלומטיים שבין הרפובליקה של פרגוואי לבין הרפובליקה של פרו. בין הרפובליקה של פרו לבין הרפובליקה של פרגוואי מתקיימים יחסים דיפלומטיים מלאים. היחסים שבין פרגוואי לפרו כוננו לראשונה ב-2 במאי 1858, כשלושים וחמש שנה לאחר עצמאותן של מדינות אמריקה הלטינית. שתי המדינות הן חברות מלאות בארגון מדינות אמריקה, איחוד מדינות דרום אמריקה והאומות המאוחדות. שתי המדינות מנהלות יחסים דיפלומטיים ענפים ובשנת 2008 ציינו 150 שנים ליחסיהן. פרו מיוצגת בפרגוואי בדרג השגרירות באמצעות שגרירות רשמית שהיא מחזיקה באסונסיון, בירת המדינה. פרו מיוצגת בפרגוואי גם בדרג הקונסולרי באמצעות קונסוליה רשמית שהיא מחזיקה בעיר סיודד דל אסטה. פרגוואי מיוצגת בפרו בדרג השגרירות באמצעות שגרירות רשמית שהיא מחזיקה בלימה, בירת המדינה. חזות מבנה השגרירות הפרגוואית בלימה, בירת פרו. מדיה וקבצים בנושא יחסי פרגוואי–פרו בוויקישיתוף שגרירות פרגוואי בפרו (ארכיון) שגרירות פרו בפרגוואי (ארכיון) RELACIONES BILATERALES, אתר משרד החוץ של פרו Relaciones internacionales de Paraguay, נוולדג'ר EMBASSY OF PERU IN ASUNCION, PARAGUAY CONSULATE OF PERU IN CIUDAD DEL ESTE, PARAGUAY EMBASSY OF PARAGUAY IN LIMA, PERU
הקלעים המובילים בתולדות ה-NBA

רשימה זו מציגה את 50 כדורסלני ליגת ה-NBA, אשר קלעו את מספר הנקודות הרב ביותר בליגה. הנתונים מתייחסים לעונה הסדירה בלבד, כמקובל בליגת ה-NBA, אשר מפרידה בין נתונים סטטיסטיים של העונה הסדירה, לבין אלו של פלייאוף ה-NBA. הקלע המוביל בתולדות ה-NBA הוא לברון ג'יימס, עם 40,017 נקודות אליהם הגיע במרץ 2024, ובכך עקף את שיאו ההיסטורי בן 40 השנים של כרים עבדול-ג'באר. מאז הקמת ה-NBA החזיקו בתואר "הקלע המוביל" שבעה שחקנים שונים: ג'ו פולקס (1946–1952), ג'ורג' מייקן (1952–1957), דולף שייז (1957–1963), בוב פטיט (1963–1965), וילט צ'מברלין (1965–1983) כרים עבדול-ג'באר (1983–2023) ולברון ג'יימס (מ-2023). הנתונים מעודכנים לסיום עונת 2023/2024: רשימת הקלעים המובילים בליגות ה-NBA וה-ABA, באתר basketball-reference.com